
Έδεσσα, 2/3/2023
Ιορδάνης Τζαμτζής: «Θρηνούμε για τους νεκρούς, συμμετέχουμε στο πένθος των οικείων τους».
Σε δήλωσή του ο Αντιπεριφερειάρχης Πέλλας, Ιορδάνης Τζαμτζής, εξέφρασε τη βαθειά του οδύνη για την τραγωδία που συγκλόνισε τους Έλληνες και προέτρεψε, όσους έχουν τη δυνατότητα, να ανταποκριθούν στο κάλεσμα της Περιφέρειας Κ.Μ. και να δώσουν αίμα για τους τραυματίες που το χρειάζονται.
"Είμαστε όλοι συντετριμμένοι μπροστά στην εθνική τραγωδία που βύθισε στο πένθος την Ελλάδα και τους Έλληνες. Θρηνούμε για τους ανθρώπους που χάθηκαν τόσο άδικα. Συμμετέχουμε στον πόνο και το πένθος των οικείων τους, προσευχόμαστε για τους αγνοούμενους και ευχόμαστε ταχεία ανάρρωση στους τραυματίες. Η Πέλλα θρηνεί για τον πρόωρο χαμό του 28χρονου Νικόλα και αγωνιά για τους αγνοούμενους και τους τραυματίες συμπολίτες μας". 

Προτρέπω όσους έχουν τη δυνατότητα να δώσουν αίμα για τους τραυματίες που το χρειάζονται, να σπεύσουν στα Νοσοκομεία Έδεσσας και Γιαννιτσών, από σήμερα Πέμπτη 2 Μαρτίου 2023 μέχρι και αύριο Παρασκευή 3 Μαρτίου 2023.






